
Szentendre Város Önkormányzat Képviselő-testületének
9/2013. (IV. 18.) önkormányzati rendelete 
a partnerségi egyeztetés szabályairól
Szentendre Város Önkormányzat Képviselő-testülete az Alaptörvény 32. cikk (2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 5. pontjában meghatározott feladatkörében eljárva a következőket rendeli el:
1. Általános rendelkezések
1. §

(1) A Szentendrére vonatkozó településfejlesztési koncepciónak, integrált településfejlesztési stratégiának és településrendezési eszköznek vagy azok módosításának a lakossággal, érdekképviseleti, civil és gazdálkodó szervezetekkel, egyházakkal történő véleményeztetése a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet és a partnerségi egyeztetés szabályai szerint történik.
(2) E rendelet alkalmazásában partnerek: Szentendre lakossága, a városban működő egyházak, valamint a Szentendre Város Önkormányzatnál (a továbbiakban: Önkormányzat) a véleményezési eljárásokba bejelentkezett érdekképviseleti, civil és gazdálkodó szervezetek.

(3) Az érdekképviseleti, a civil és gazdálkodó szervezet az adott véleményezési eljárásba, az Önkormányzat polgármesteréhez a megadott határidőben benyújtott írásbeli kérelemmel jelentkezhet be. A kérelemben meg kell jelölni a véleményezési eljárás tárgyát, a szervezet nevét, képviselőjét, postai címét és e-mail címét.
(4) A településfejlesztési/településrendezési dokumentumtól és az egyeztetési eljárás módjától függően az alábbi táblázatban meghatározott egyeztetési szakaszokban a polgármester az értelmezéshez szükséges részletezettségű és szükség esetén alátámasztó munkarészeket tartalmazó tájékoztatást tölt fel a városi honlapra, melynek megjelenéséről felhívást tesz közzé a honlap főoldalán.

	Dokumentum
	Az eljárás fajtája
	Előzetes tájékoztatás
	Elfogadás előtti tájékoztatás

	Településfejlesztési koncepció
	-
	van
	van

	Integrált településfejlesztési stratégia
	-
	nincs
	van

	Településrendezési eszközök (pl. helyi építési szabályzat)
	Teljes eljárás
	van
	van

	
	Egyszerűsített eljárás
	nincs
	van

	
	Tárgyalásos eljárás
	nincs
	van


2. Településfejlesztési koncepció véleményezéshez szükséges partnerségi egyeztetés szabályai
2. §

(1) A partnerek tájékoztatása a készítendő koncepcióról, a koncepció tervezetéről az Önkormányzat honlapján történik.

(2) A készítendő koncepcióval és a koncepció tervezettel kapcsolatban az Önkormányzat honlapján megjelent tájékoztatásban megjelölt időpontig a partnerek észrevételt, javaslatot, véleményt nyilváníthatnak, melyeket benyújthatják papíralapon vagy az Önkormányzat honlapján megadott e-mail címre.

(3) A beérkezett észrevételeket, javaslatokat, véleményeket az Önkormányzat főépítésze (továbbiakban: főépítész) összesíti és a koncepció ügyiratához csatolja.

3. §

(1) A beérkező javaslatokat, véleményeket a főépítész megküldi a koncepció elkészítésével megbízott tervezőnek, aki azokat szakmailag megvizsgálja. A tervező az elfogadásra nem javasolt véleményeket, szakmai indokolásával együtt, megküldi a főépítésznek.

(2) Az el nem fogadott véleményeket és azok indokolását a polgármester az Önkormányzat Képviselő-testületének ülésén ismerteti. Az el nem fogadott véleményeket, valamint azok indokolását a főépítész összesíti és a koncepció ügyiratához csatolja.

(3) Az elfogadott koncepció Önkormányzat honlapján történő közzétételéről a főépítész gondoskodik.

3. Integrált Településfejlesztési stratégia  véleményezéshez szükséges partnerségi egyeztetés szabályai
4. §

(1) A partnerek tájékoztatása a stratégia tervezetéről az Önkormányzat honlapján történik.

(2) A stratégia tervezettel kapcsolatban az Önkormányzat honlapján megjelent tájékoztatásban megjelölt időpontig a partnerek észrevételt, javaslatot, véleményt nyilváníthatnak, melyeket benyújthatják papíralapon vagy az Önkormányzat honlapján megadott e-mail címre.

(3) A beérkezett észrevételeket, javaslatokat, véleményeket a főépítész összesíti és a stratégia ügyiratához csatolja.

5. §

(1) A beérkező javaslatokat, véleményeket a főépítész megküldi a stratégia elkészítésével megbízott tervezőnek, aki azokat szakmailag megvizsgálja. A tervező az elfogadásra nem javasolt véleményeket, szakmai indokolásával együtt, megküldi a főépítésznek.

(2) A véleményeket és a vélemények alapján átdolgozott stratégiát a polgármester az Önkormányzat Képviselő-testületének ülésén ismerteti. A véleményeket a főépítész összesíti és a stratégia ügyiratához csatolja.

(3) Az elfogadott stratégia Önkormányzat honlapján történő közzétételéről a főépítész gondoskodik.

4. Településrendezési eszközök véleményezéshez szükséges partnerségi egyeztetés szabályai
6. §

(1) A partnerek az Önkormányzat honlapján kapnak előzetes tájékoztatást a készítendő településrendezési eszközről vagy meglévő településrendezési eszköz módosításáról.

(2) Az előzetes tájékoztatásban megjelölt  időpontig a partnerek észrevételt, javaslatot, véleményt nyilváníthatnak, melyeket papíralapon vagy az Önkormányzat honlapján megadott e-mail címre nyújthatják be.
(3) A településrendezési eszköz elkészült tervezetének ismertetése az Önkormányzat honlapján történik.

(4) Az elkészült tervezettel kapcsolatban az Önkormányzat hivatalos honlapján megjelent időpontig a partnerek észrevételt, javaslatot, véleményt nyilváníthatnak, melyeket papíralapon vagy az Önkormányzat honlapján megadott e-mail címre nyújthatják be.

(5) A beérkezett észrevételeket, javaslatokat, véleményeket a főépítész összesíti és a településrendezési eszköz ügyiratához csatolja.

7. §

(1) A beérkező javaslatokat, véleményeket a főépítész megküldi a településrendezési eszköz készítésével megbízott tervezőnek, aki azokat szakmailag megvizsgálja. A tervező az elfogadásra nem javasolt véleményeket, szakmai indokolásával együtt, megküldi a főépítésznek.
(2) A véleményeket a polgármester az Önkormányzat Képviselő-testületének ülésén ismerteti. A vélemények elfogadásáról vagy el nem fogadásáról a Képviselő-testület dönt. 
(3) Az el nem fogadott véleményeket, valamint azok indoklását a főépítész összesíti és a településrendezési eszköz ügyiratához csatolja.

8. §

Az el nem fogadott véleményeket, valamint azok indokolását, továbbá az elfogadott településrendezési eszközt a főépítész az Önkormányzat honlapján közzé teszi. 
5. Záró rendelkezések
9. §

(1) Ez a rendelet 2013.április 19-én lép hatályba.

(2) A rendelet rendelkezéseit a hatályba lépését követően induló eljárásokban kell alkalmazni. 

Szentendre, 2013. április 11.
dr. Dietz Ferenc





dr. Molnár Ildikó

polgármester





címzetes főjegyző

Záradék:

A rendelet 2013. április 18-án kihirdetésre került.










dr. Molnár Ildikó
címzetes főjegyző

